

**Қазақстан Республикасы Үкіметінің 1998 жылғы 4 желтоқсандағы N 1242 қаулысына өзгерістер мен толықтырулар енгізу туралы**

Қазақстан Республикасы Үкіметінің Қаулысы 1999 жылғы 22 маусым N 819

      Қазақстан Республикасының Үкіметі қаулы етеді:

      1. "Қоғамдық жұмыстарды ұйымдастыру туралы ережені бекіту туралы" Қазақстан Республикасы Үкіметінің 1998 жылғы 4 желтоқсандағы N 1242 P981242\_ қаулысына (Қазақстан Республикасының ПҮАЖ-ы, 1998 ж., N 45, 409-құжат) мынадай өзгерістер мен толықтырулар енгізілсін:

      аталған қаулымен бекітілген Қоғамдық жұмыстарды ұйымдастыру туралы ережеде:

      кіріспесіндегі және 22-тармақтағы "мемлекеттік жұмыспен қамту қызметіне", "Мемлекеттік жұмыспен қамту қызметінің" деген сөздер тиісінше "Жұмыспен қамту мәселелері жөніндегі уәкілетті органға", "Жұмыспен қамту мәселелері жөніндегі уәкілетті органның" деген сөздермен ауыстырылсын;

      1-тармақтағы "Мемлекеттік жұмыспен қамту қызметінің жолдамасы бойынша" деген сөздер алынып тасталсын;

      2-тармақ мынадай редакцияда жазылсын:

      "2. Ақы төленетін қоғамдық жұмыстарды жергілікті атқарушы органдар ұйымдастырады.

      Жұмыспен қамту мәселелері жөніндегі уәкілетті орган заңдарда белгіленген тәртіппен ақы төленетін қоғамдық жұмыстарды ұйымдастыруға арналған мемлекеттік тапсырысты ұйымдарға шарттық негізде орналастырады";

      6-тармақ мынадай редакцияда жазылсын:

      "6. Жергілікті атқарушы органдар ақы төленетін қоғамдық жұмыстарды ұйымдастыру жөніндегі шараларды қамтитын жұмыспен қамтудың аймақтық бағдарламаларын әзірлейді және бекітеді";

      9-тармақ мынадай редакцияда жазылсын:

      "9. Азаматтарды қоғамдық жұмыстарға жіберуді жұмыспен қамту мәселелері жөніндегі уәкілетті орган жүзеге асырады";

      12-тармақтың екінші абзацындағы "міндетті әлеуметтік және медициналық сақтандыру" деген сөздер алынып тасталсын;

      13-тармақ мынадай редакцияда жазылсын:

      "13. Материалдық жәрдем көрсетілген, қоғамдық жұмыстарға жіберілген жұмыссыздарға жұмыс басталған күннен бастап материалдық жәрдем төлеу тоқтатылады";

      14-тармақ мынадай редакцияда жазылсын:

      "14. Ақы төленетін қоғамдық жұмыстарды қаржыландыру осы жұмыстарды ұйымдастыратын ұйымдардың қаражаты есебінен және еңбекақы төлеуге жұмсалатын шығынды ішінара өтеу мемлекеттік бюджеттен жүргізіледі";

      15-тармақта "бағдарламаларында" деген сөз "ұйымдастыру жөніндегі іс-шараларында" деген сөздермен ауыстырылсын;

      17-тармақта:

      "Мемлекеттік жұмыспен қамтуға жәрдемдесу қорының" деген сөздер "жергілікті бюджеттің" деген сөздермен ауыстырылсын;

      "Қолы бос халық үшін еңбекке ақы төлеу жұмыс беруші қаражатының

немесе жергілікті бюджет қаражатының есебінен жүргізіледі" деген сөйлем

алынып тасталсын;

     18-тармақ алынып тасталсын.

     21-тармақта:

     "Мемлекеттік жұмыспен қамту қызметі қоғамдық жұмыстарды

ұйымдастырған кезде:" деген сөздер "Жұмыспен қамту мәселелері

жөніндегі уәкілетті орган:" деген сөздермен ауыстырылсын;

     мынадай мазмұндағы 2-1) тармақшамен толықтырылсын:

     "2-1) орталық атқарушы органға қоғамдық жұмыстарды ұйымдастыруға

арналған мемлекеттік тапсырыстың атқарылғандығы туралы есеп береді;";

     2. Осы қаулы қол қойылған күнінен бастап күшіне енеді.

     Қазақстан Республикасының

       Премьер-Министрі

       Оқығандар:

           Омарбекова А.

           Қасымбеков Б.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК